KCE เด้งกว่า 2% หลังราคาร่วง 3 วันติด โบรกฯ ชี้ผลงาน Q3 โตเด่นรับอานิสงส์เงินบาทอ่อนค่า
KCE เด้งกว่า 2% หลังราคาร่วง 3 วันติด โบรกฯชี้ผลงาน Q3 โตรับอานิสงส์เงินบาทอ่อนค่า ล่าสุด ณ เวลา 11.32 น. อยู่ที่ 44.75 บาท บวก 1 บาท หรือ 2.29% สูงสุดที่ 45.25 บาท ต่ำสุดที่ 44 บาท ด้วยมูลค่าซื้อขาย 142.32 ล้านบาท
10 ก.ย. 2561

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 11.32 น. อยู่ที่ 44.75 บาท บวก 1 บาท หรือ 2.29% สูงสุดที่ 45.25 บาท ต่ำสุดที่ 44 บาท ด้วยมูลค่าซื้อขาย 142.32 ล้านบาท

ทั้งนี้ ราคาหุ้น KCE ปรับตัวขึ้นหลังจากราคาหุ้นปรับตัวลง 3 วันติด นับตั้งแต่ราคาหุ้นอยู่ที่ระดับ 46 บาท เมื่อวันที่ 4 ก.ย.2561
ด้าน บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น KCE พร้อมให้ราคาเป้าหมาย 49 บาท คาดได้ประโยชน์จากราคาทองแดงอ่อนตัวต่อ และค่าเงินบาทอ่อนค่า
ส่วน บล.กรุงศรี ระบุในบทวิเคราะห์ แนะนำ “Selective Buy” หุ้น KCE คาดผลประกอบการไตรมาส 3/61 เติบโตจากค่าเงินบาทที่อ่อนค่าลง
 